**ORSZÁGOS IFJÚSÁGI HONVÉDELMI JÁRŐR VERSENY**

**2018. szeptember 26.**

**Pákozd**

A mai Ifjúsági Honvédelmi Járőrverseny különös jelentőséggel bírt, hiszen ebben az évben ünnepeljük a Magyar Honvédség megalakulásának 170-ik évfordulóját, amely első lépését a sukorói református templomban 1848. szeptember 28-án megtartott haditanács, majd másnap a pákozdi dombok között lefolyt első csata fémjelzi.

Hosszú évek óta a Honvéd Sportegyesületek Országos Szövetsége – ettől az évtől már a Honvédelmi Sportszövetség keretein belül- került megrendezésre e nagyszerű verseny a Honvéd Szondi György Sportegyesület rendezésében.

A versenyen 19 csapat vett részt, akik az ország különböző helyeiről érkeztek.

A csapatok egy 8 km-es terepszakaszon, térképpel való tájékozódás alapján hajtották végre a feladatokat. A terep egyes elemeinél katonai készség, képesség szintű feladatokat hajtottak végre. Megmutatták felkészültségüket a MÁTRIX futás, kézigránát dobás, légpuska és íjász lövészetben, evezésben a Velencei - tavon, árvízvédelmi felkészültségüket a gátépítésben, kereső képességüket a rókavadászatban, és egészségügyi felkészültségüket a sebesült ellátásban és újraélesztésben. A pálya végén pedig kemény erdei akadálypróba várt a versenyzőkre.

Nagyszerű verseny, kiváló teljesítmények az összes résztvevőtől.

**Országos ifjúsági honvédelmi járőrverseny eredményei:**

1. **helyezett csapat: Kossuth Zsuzsanna Szakgimnázium Egri Szakképző Centrum csapata Tagjai: Horváth Bence, Szabó Zoltán, Hegyi Árpád, Suha Gábor**
2. **helyezett csapat: Kratochvil Károly Honvéd Középiskola és Koll. II. csapat. Tagjai:** **Balogh Ádám, Mándoki Balázs, Bónis Ádám, Kellner Zalán**
3. **helyezett csapat: Szakképzési Centrum Kecskemét " First"Tagjai: Debreceni Gergő, Horvát Máté, Marton Krisztián, Fenyvesi Szilveszter**

**Különdíjat kapott:**

**Legjobb női csapat: Faller Jenő SZKI " Honvédkadet" I.**

**Leggyorsabb futó csapat. Kossuth Zsuzsanna Szakgimnázium Egri Szakképző Centrum**

**Legjobb tájékozódó csapat. Mezőtúri Református Kollégium, Gimnázium, Szakgimnázium, I. csapat**

**Kézigránát dobás győztese.** **Mezőtúri Református Kollégium, Gimnázium, Szakgimnázium, I. csapat**

**A gátépítés mesterei: Kratochvil Károly Honvéd Középiskola és Koll. I. csapat**

**A legjobb lövők. Mezőtúri Református Kollégium, Gimnázium, Szakgimnázium, III. csapat**

**A legjobb íjászok: Szakképzési Centrum Kecskemét " First"**

**Az evezés mesterei: Kratochvil Károly Honvéd Középiskola és Koll. I. csapat**

**A gyógyítás mesterei: Komlói Nagy László Gimnázium I.**

**A legjobb rókavadászok. Kossuth Zsuzsanna Szakgimnázium Egri Szakképző Centrum**

**Az akadály legjobbjai. Kossuth Zsuzsanna Szakgimnázium Egeri Szakképző Centrum**

**A verseny díjait Mihócza Zoltán vezérőrnagy az ŐHP megbízott parancsnoka, dr. Simicskó István kormánybiztos a Honvédelmi Sportszövetség elnöke és Szentes László nyá. ezredes a rendező Honvéd Szondi György Sportegyesület elnöke adták át.**